Ligurian:
# Peo Baccin (1940)

Nasciuo à Saña, o l’à mostrou pe trenteçinqu’anni inte scheue elementare, in cortivâ a pascion pe l’osservaçion natualistica e botanica in particolâ e in exitâ a competensa aquistâ, in ciù che a-i seu allevi, inte di articoli in sce de reviste, conferense, leçioin a-e Unitre de Saña e do Finâ. O l’à conlaborou a-a redaçion do volummetto Alberi a Savona e o l’à pubricou o libbro Orchidee spontanee della provincia di Savona, fruto de unna reçerca de vint’anni. O l’à studiou o parlâ de l’entrotæra ligure, parlou in famiggia, do quæ o l’à compilou un diçionäio, e dapeu o l’à deuviou, à partî da-o 2004, pe contâ in versci o travaggio, o giamin, i patimenti do poæ e da moæ e do seu mondo paisan. O scrive ascì in italian, con sarçî i strazzetti da natua, da memöia e di affetti e in beuttâ unn’euggiâ solidale verso i oppresci, i pestissæ, i ascordæ. O l’à pubricou e cheuggeite Di quei giorni (premio al vincitore de «Il Golfo», 2009) e Nei binari del tempo (premio al vincitore di «Voci 2010», Mestre Circolo IPLAC). De seu euvie son inseie inte ben ben de antologie e quarche poexia in ligure a l’é sciortia in sciâ revista letteräia Resine, n.124/2010. Do 2012 l’é stæto pubricou a cheuggeita de poexie dialettale U’m parlova me pore Mi parlava mæ poæ, premmio a-o vinçitô do concorso «Gens Vibla» de Marsciano. A-i 2 de dexembre 2012 gh’é stæto assegnou à Ciavai, da l’Assoçiaçion «O Castello», o «Premmio a-a carrea» pe-a poexia dialettale. Do dexembre 2013 o l’à pubricou in proprio unna segonda cheuggeita in vernacolo E ciü a ’n dumand, premmiâ do 2016 a-o concorso «Gens Vibia». Do settembre 2018 l’é stæto pubricou o libbretto Nel mio tempo, vinçitô do concorso «Il fantasmino d’oro». In ciù de atri nomeroxi reconoscimenti, o l’à ottegnuo o primmo premmio inte 115 concorsci letteräi.

Chi conosce e föto do Baccin che piggian scioe, ciante, bestiete da nòstra region, o sa che o mæximo intento de ste poexie o ghe dà vitta, unna mæxima cua e attension affettosa verso di aspeti da natua che l’umanitæ inta sprescia e l’indifferensa a l’é portâ à trascuâ.

O l’à scrito l’Autô in propòxito de sta poexia e da seu deçixon de deuviâ o ligure: «Quande mæ poæ o stava pe lasciâme, ò pensou de “cheugge” e poule do seu dialetto, unna parlâ ligure de l’Otrazovo savoneise, con de caratteristiche despæge da-o zeneise da còsta. Pe trascrivilo ò deuviou unna grafia fonetica, tanto da consentî unna lettua ciù vertadea che se pòsse. Dòppo ch’aiva compilou un curto diçionäio, mæ poæ o se n’é anæto. Pe arregordâlo e dîghe comme ghe voeiva ben, ò scrito _U m’parlova mé poŕe_ unna curta poexia into seu parlâ, donde me figuava che lê o me contesse a seu vitta. Ò scrito ancon e me paiva de dâ voxe à sta mainea no solo à mæ poæ e mæ moæ, a-i antenati, ma à tutta unna communitæ, che e seu poule avanti de oua se perdeivan into vento».

English translation:
# Pietro Baccino (1940)

Born in Savona, he has taught for thirty-five years in elementary school, cultivating a passion for naturalistic and botanical observation in particular and offering the expertise he acquired to his students and through magazine articles, lectures, and lessons at Unitre in Savona and Finale Ligure. He co-authored the booklet Alberi a Savona and published the book Orchidee spontanee della provincia di Savona, the result of 20 years of research. He has studied the language of the Ligurian hinterland, spoken in his family, of which he compiled a dictionary, and then used it, starting in 2004, to narrate in verse the work, toil, and sufferings of his father and mother and their farming world. He also writes in Italian, walking the paths of nature, memory and affection and turning a sympathetic gaze toward the oppressed, the trampled, the forgotten. He has published the collections Di quei giorni (winner’s prize of “Il Golfo”, 2009) and Nei binari del tempo (winner’s prize of “Voci 2010”, Mestre, IPLAC Circle). His works are included in many anthologies, and some poems in Ligurian appeared in the literary magazine Resine, No. 124/2010. In 2012, the collection of dialect poems U ’m parlova mé poŕe (My father spoke to me) was published, a prize to the winner of the “Gens Vibia” Competition in Marsciano. On December 2, 2012 he was awarded in Chiavari, by the “O Castello” Association, the “Lifetime Achievement Award” for dialectal poetry. In December 2013 he self-published a second collection in the vernacular E ciü a n’ dumand (And more I do not ask), awarded in 2016 at the “Gens Vibia” Competition. September 2018 saw the publication of the booklet Nel mio tempo, winner of the “Il Fantasmino d’Oro” Competition. In addition to numerous other awards, she has won first prize in 115 Literary Competitions.

Those familiar with Baccino’s photographs depicting flowers, plants, and small animals of our region know that that the same aim as these poems drives them, the same loving care and attention to aspects of nature that hasty or indifferent people are prone to overlook.

The author wrote about this poem and his choice to use Ligurian: “When my father was about to leave me, I thought of ‘collecting’ the words of his dialect, a Ligurian dialect from beyond the Savona area, with different characteristics from the Genoese of the coast. To transcribe it, I used a phonetic spelling in order to allow as authentic a reading as possible. After I had compiled a short dictionary, my father passed. To remember him and tell him how much I loved him, I wrote _U m’parlova mé poŕe_, a short poem in his dialect, in which I imagined him telling me about his life. I wrote more and it seemed to me that in this way I was giving voice not only to my parents, ancestors, but to a whole community, whose words before now were lost in the wind”.